ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

---------- 2019 թվականի N ------ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1997 ԹՎԱԿԱՆԻ ՕԳՈՍՏՈՍԻ 8-Ի N 327, 2001 ԹՎԱԿԱՆԻ ՕԳՈՍՏՈՍԻ 6-Ի N 708 ԵՎ 2001 ԹՎԱԿԱՆԻ ՀՈՒԼԻՍԻ 9-Ի N 615 ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին մասով` Կառա­վա­րությունը **որոշում է.**

1. Հայաստանի Հանրապետության կառավարության 1997 թվականի օգոստոսի 8-ի «Հայաստանի Հանրապետությունում գիտական աստիճանաշնորհման կանոնակարգը հաստատելու մասին» N 327 որոշման հավելվածի՝
2. ամբողջ տեքստում «ԲՈՀ» բառը համապատասխան հոլովաձևերով փոխարինել «ԲՈԿ» բառով.
3. Ձև N 1-ում և Ձև N 2-ում՝

ա. «ՀՀ բարձրագույն որակավորման հանձնաժողովի» բառերը փոխարինել «Բարձրագույն որակավորման կոմիտեի» բառերով.

բ. «ՀՀ ԲՈՀ» բառերը փոխարինել «ԲՈԿ» բառերով.

գ. «Высшей аттестационной комиссии РА» բառերը փոխարինել «Высшего аттестационного комитета» բառերով.

դ. «Commission» բառը փոխարինել «Committee» բառով:

2. Հայաստանի Հանրապետության կառավարության 2001 թվականի օգոստոսի 6-ի «Գիտական կոչումների դիպլոմների նմուշները հաստատելու մասին»N 708 որոշմանը կից Ձև N 1-ում և Ձև N 2-ում.

1) «ՀՀ բարձրագույն որակավորման հանձնաժողովի» բառերը փոխարինել «Բարձրագույն որակավորման կոմիտեի» բառերով.

2) «Высшей аттестационной комиссией» բառերը փոխարինել «Высшим аттестационным комитетом» բառերով:

3. Հայաստանի Հանրապետության կառավարության 2001 թվականի հուլիսի 9-ի «Հայաստանի Հանրապետությունում գիտամանկավարժական կադրերին պրոֆեսորի և դոցենտի գիտական կոչումներ շնորհելու կարգը հաստատելու մասին» N 615 որոշմամբ հաստատված կարգի՝

1) 3-րդ կետում «Հայաստանի Հանրապետության բարձրագույն որակավորման հանձնաժողովի» բառերը փոխարինել «Բարձրագույն որակավորման կոմիտեի» բառերով.

2) ամբողջ տեքստում «ԲՈՀ» բառը համապատասխան հոլովաձևերով փոխարինել «ԲՈԿ» բառով:

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հ Ի Մ Ն Ա Վ Ո Ր Ո Ւ Մ**

**«Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708** **և 2001 թվականի հուլիսի 9-ի N 615 որոշումների մեջ փոփոխություններ կատարելու մասին» ՀՀ կառավարության որոշման նախագծի ընդունման**

*1.* ***Ընթացիկ իրավիճակը և իրավական ակտի ընդունման անհրաժեշտությունը***

«Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708և 2001 թվականի հուլիսի 9-ի N 615 որոշումների մեջ փոփոխություններ կատարելու մասին» ՀՀ կառավարության որոշման նախագծի ընդունման անհրաժեշտությունը բխում է «Պետական կառավարման համակարգի մարմինների մասին»ՀՀ օրենքի 6-րդ հոդվածի 2-րդ մասի 15-րդ կետի, ինչպես նաև Կառավարության 2018 թվականի մայիսի 22-ի N 580-Ա որոշման դրույթներից, որոնց համաձայն՝ Բարձրագույն որակավորման կոմիտեն սահմանվել է որպես Կրթության և գիտության նախարարությանը ենթակա մարմին: Միաժամանակ, «Պետական կառավարման համակարգի մարմինների մասին»ՀՀ օրենքի 9-րդ հոդվածի 3-րդ մասի 24-րդ կետի համաձայն՝ Կրթության և գիտության նախարարության «Հայաստանի Հանրապետության բարձրագույն որակավորման հանձնաժողով» գործակալությունը գործում է որպես Բարձրագույն որակավորման կոմիտե:

Ուստի անհրաժեշտություն է առաջացել համապատասխան փոփոխություններ կատարել Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708 և 2001 թվականի հուլիսի 9-ի N 615 որոշումներում:

2. ***Կարգավորման նպատակը և բնույթը:***

Հաշվի առնելով վերոգրյալը՝ մշակվել է «Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708 և 2001 թվականի հուլիսի 9-ի N 615 որոշումների մեջ փոփոխություններ կատարելու մասին» ՀՀ կառավարության որոշման նախագիծը(այսուհետ՝ Որոշում): Որոշմամբ Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708 և 2001 թվականի հուլիսի 9-ի N 615 որոշումներ «ԲՈՀ» բառը համապատասխան հոլովաձևերով փոխարինել «ԲՈԿ» բառով: Բացի այդ Որոշման նախագծով նախատեսվում է Հայաստանի Հանրապետությունում շնորհվող գիտական աստիճանների և գիտական կոչումների դիպլոմներում ամրագրել, որ դրանք տրված են բարձրագույն որակավորման կոմիտեի կողմից:

**3. *Նախագծերի մշակման գործընթացում ներգրավված ինստիտուտները և անձինք***

Նախագիծը մշակվել է ՀՀ կրթության և գիտության նախարարության կողմից:

4. ***Ակնկալվող արդյունքը:***

Որոշման նախագծի ընդունմամբ ՀՀ-ում շնորհվող գիտական աստիճանների և կոչումների դիպլոմների ձևերը կհամապատասխանեցվեն օրենքի պահանջներին:

**ԱՄՓՈՓԱԹԵՐԹ**

**<<Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708 և 2001 թվականի հուլիսի 9-ի N 615 որոշումների մեջ փոփոխություններ կատարելու մասին>> ՀՀ կառավարության որոշման նախագծի ընդունման** **վերաբերյալ շահագրգիռ գերատեսչություններից ստացված դիտողությունների և առաջարկությունների վերաբերյալ**

|  |  |  |  |  |
| --- | --- | --- | --- | --- |
| NN | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակա-ցություն** | **Կատարված փոփոխություն** |
| 1. | Արդարադատության նախարարություն | 1. Նախագծի նախաբանում անհրաժեշտ է հղում կատարել «Պետական կառավարման համակարգի մարմինների մասին» ՀՀ օրենքի 6-րդ հոդվածի 2-րդ մասին` նկատի ունենալով «Նորմատիվ իրավական ակտերի մասին» ՀՀ օրենքի 3-րդ հոդվածի, ինչպես նաև նախագծի հիմնավորման դրույթները: | 1. Ընդունվել է մասնակի
 | 1. Նախագծի նախաբանը շարադրվել է նոր խմբագրությամբ: |
|  |  | 2. Նախագծի 1-ին կետի 1-ին ենթակետում «բառերը» և «բառերով» բառերը համապատասխանաբար անհրաժեշտ է փոխարինել «բառը» և «բառով» բառերով: | 2. Ընդունվել է | 2. Նախագծում կատարվել են համապատասխան փոփոխություններ: |
| 2. | Ֆինանսների նախարարություն |  Դիտողություններ և առաջարկություններ չունի: |  |  |
| 3. | Վարչապետի աշխատակազմ | 1. Քննարկել ՀՀ կառավարության 2001 թվականի հուլիսի 9-ի N 615 որոշման մեջ ևս նույնաբնույթ փոփոխություններ կատարելու անհրաժեշտության հարցը | 1. Ընդունվել է | 1. Նախագծում կատարվել է համապատասխան լրացում: |
|  |  | 2. Խմբագրել նախագծի նախաբանը՝ թողնելով միայն «Նորմատիվ իրավական ակտերի մասին» օրենքին հղումը | 2. Ընդունվել է | 2. Նախագծում կատարվել է համապատասխան փոփոխություն: |
|  |  | 3. 1.2-րդ կետում «42-րդ» բառից հետո լրացնել «43-րդ» բառը, քանի որ այդ կետում նույնպես առկա է «վկայագիր» բառը: | 3. Ընդունվել է | 3. Նախագծում կատարվել է համապատասխան լրացում: |
|  |  | 4. 2-րդ կետում «որոշման հավելվածի» բառերը փոխարինել «որոշմանը կից» բառերով, քանի որ ՀՀ կառավարության 2001 թվականի օգոստոսի 6-ի N 708 որոշումը հավելված չունի: | 4. Ընդունվել է | 4. Նախագծում կատարվել է համապատասխան փոփոխություն: |

**ՏԵՂԵԿԱՆՔ**

**«Հայաստանի Հանրապետության կառավարության 1997 թվականի օգոստոսի 8-ի N 327, 2001 թվականի օգոստոսի 6-ի N 708 և 2001 թվականի հուլիսի 9-ի N 615 որոշումների մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

 Որոշման նախագծի ընդունումը պետական բյուջեում լրացուցիչ ծախսերի անհրաժեշտություն չի առաջացնում: